In werklikheid | Vers-krit * Poem Crit
Posted by: De Waal | February 18, 2010
In werklikheid is alles wit
Soek-soek deur die lang gras
saam met boetie,
met ogies wat die wêreld oopkyk,
verby ma en pa
verby die plek waar oupa vandaan kom
tot waar alles wit word,
waar dit lê en wag
in jou klein vuis
en werklikheid te word.
Elusive poet »
Kritiek op die gedig
Die gedig beskryf waarskynlik ‘n foto van ‘n klein dogtertjie wat saam met haar boetie in lang gras afgeneem is. Die Spreker in die gedig lees ‘n soort alwetedheid in die dogtertjie se oë. Sy “kyk die wêreld oop” terug die verlede in, verby haar ouers en haar voorouers tot by die begin van alles “waar alles wit word”.
Die dogtertjie word metafoor van die “rassegeheue” van die mens wat voeling het met al die voorgeslagte en die wortels van die mens se bestaan. Dit is opvallend dat hierdie diepsinnige eienskap gekoppel word aan ‘n klein dogtertjie en nie soos mens sou verwag, aan ‘n wyse ou mens nie.
Die gedig stel in eenvoudige, maar helder woorde ‘n groot waarheid – die feit dat alle mense hulle gemeenskaplike oorsprong en sy gemeen het.
Die ritme van die gedig is plek-plek effens hakering en die digter behoort te kyk na die funksionalitiet van sommige reëllengtes. ‘n gemakliker ritme sal die gedig leesbaarder e ook moontlik verstaanbarder maak.
By: De Waal on February 18, 2010
Warrior Walk kruger01.wordpress.com/2017/08/03/war… 5 months ago